No-spam deklaratsioon - Zone.ee Blogi
No-spam deklaratsioon
Sellisele tekstile palume anda digiallkirja neil, kes jäävad vahele spämmi saatmisega – aga on nõus oma viga tunnistama ja edaspidi heale tavale vastavalt käituma.
Loomulikult on teretulnud ka vabatahlik allkirjastamine ja eeskujuks olemine, lingi siia lehele võid uhkusega lisada oma veebilehele selgitamaks, mida sinu jaoks “me ei spämmi. kunagi. ausõna.” tähendab.
Allkirjastamiseks sobiv versioon: Word’i dokumendina no-spam-deklaratsioon.docx ja Open Office dokumendina no-spam-deklaratsioon.odt.
Litsents: CC0 (“No Rights Reserved”).
e-posti saatmise reeglitega nõustumise kohta
Käesolevaga kinnitan, et olen teadlik ja järgin e-posti saatmisel Euroopa Liidu direktiive, Eesti Vabariigi seadusi (vt Lisa 1), Andmekaitse inspektsiooni juhist “Elektrooniliste kontaktandmete kasutamine otseturustuses”, Zone Media OÜ Serveriteenuste üldtingimustes sätestatut ning internetikasutuse head tava.
Mõistan, et ükski ostetud, renditud, veebide skaneerimise kaudu kogutud või mistahes muul viisil peale kasutaja selgesõnalise nõustumise saadud list ei ole lubatud.
Kohustun tagama, et saadan e-posti otseturustust ainult selleks eelnevalt nõusoleku andnud olemasolevatele klientidele ning vabatahtlikult ja teadlikult postilistiga liitunutele (ingl k opt-in).
Oman detailset ülevaadet kõigi listis olevate aadresside päritolu ja nõusoleku saamise viisi kohta ning tean, et Elektroonilise side seaduse kohaselt lasub tõendamise kohustus isikul, kelle nimel otseturustust tehakse.
Postilisti registreerimisel ei kasuta eksitavaid meetodeid nagu eelmärgitud valik ning rakendan võimalusel kinnitusega liitumist (ingl k double opt-in).
Listist lahkumise võimaluse tagan ühe klikiga, kasutades listi haldamiseks ja kirjade saatmiseks selleks mõeldud lahendust (nt MailChimp, Campaign Monitor, Mailbow, Sendsmaily).
[ ettevõtte rekvisiidid] [ kuupäev ] [ digitaalselt allakirjutanu nimi, isikukood, roll ettevõttes]
Lisa 1 – e-postile suunatud otseturundust puudutavad seadused ja juhised
Andmekaitseinspektsiooni juhis
Andmekaitse inspektsiooni juhised leiab http://www.aki.ee/et/eraelu-kaitse/juhised, e-posti puudutab “Elektrooniliste kontaktandmete kasutamine otseturustuses“.
https://www.riigiteataja.ee/akt/ESS?leiaKehtiv
(2) Käesolevas seaduses sätestatakse nõuded üldkasutatavatele elektroonilise side võrkudele ja teenustele, elektrooniliste kontaktandmete otseturustuseks kasutamisele, raadioside pidamisele, raadiosageduste ja numeratsiooni haldamisele ja aparatuurile ning riiklik järelevalve nende nõuete täitmise üle ja vastutus nende nõuete rikkumise eest.
§ 103. Andmete töötlemine turunduslikul eesmärgil
Kui sideettevõtja soovib kliendi nõusolekul töödelda käesoleva seaduse § 102 lõikes 1 nimetatud andmeid turunduslikul eesmärgil, on ta kohustatud enne kliendilt nõusoleku võtmist informeerima teda, millist liiki andmeid on tal vaja selleks kasutada ja kui kaua ta kavatseb neid kasutada. Sideettevõtja on õigustatud kasutama tal turunduslikul eesmärgil kasutada lubatud andmeid üksnes seni, kuni see on vastava eesmärgi saavutamiseks vajalik. Sideettevõtja peab kliendi soovil andma talle teavet andmete kasutamise kohta.
§ 1031. Elektrooniliste kontaktandmete kasutamine otseturustuseks
https://www.riigiteataja.ee/akt/961235?leiaKehtiv#para60
https://www.riigiteataja.ee/akt/InfoTS?leiaKehtiv#para5